Die model is Lisa ‘n jong kollega en moeder van twee. Ek is seker die foto’s so nie so mooi gekom het as sy nie so lekker ontspanne was nie.
Hier is die agtergrond hinderlik en ek het nog nie geleer dat die liggaamsdele naaste aan die kamera altyd groter lyk nie.
Ek is so spyt ek het nie geweet dat jy die vollyffoto’s beter lyk as jy dit van onderaf geneem word. Ek het lank gevat voor ek dit geleer het en vergeet nog baie keer.
Dan is ek dol oor hierdie foto. Lisa is sprankelende talentvolle vrou en ek dink die foto vertel dit alles. Ek hou ook van die sonstrepie op die groen takkie.
Ek het na hierdie fotosessie besef dat die modelfotografie baie aangenaam is, of dit vir professionele fotograwe altyd so is, weet ek nie – miskien as dinge soos ‘n worsmasjien werk, verloor mens die vreugde daarvan, maar vir my was/is elke sessie spesiaal.
Kyk net die hinderlike skadu’s en mens moet nooit jou model so naby die muur plaas nie … grinnik… en kyk tog ook na die vloer en verwyder die lelike draad.
Ook hierdie een is treurig. Bly weg van die muur as jy nie studio-ligte het nie. Neem liewer jou model buite in die koelte, die lig is net te swak vir ‘n mooi foto.